อาร์เอ็มเอส ควีนแมรี

อดีตเรือเดินสมุทรสัญชาติบริติช
| --- | --- |
ควีนแมรีในลองบีช รัฐแคลิฟอร์เนีย (ค.ศ. 2016)
ประวัติ

ชื่อ: ควีนแมรี (Queen Mary)
ตั้งชื่อตาม: สมเด็จพระราชินีแมรี ในสมเด็จพระเจ้าจอร์จที่ 5
เจ้าของ:  1936–49: คูนาร์ด-ไวต์สตาร์ไลน์  1949–67: คูนาร์ดไลน์  1967–ปัจจุบัน: ลองบีช 
ท่าเรือจดทะเบียน: ลิเวอร์พูล
เส้นทางเดินเรือ: เซาแทมป์ตัน – นิวยอร์ก ผ่านแชร์บูร์ (มุ่งตะวันตกและตะวันออก)
Ordered: 3 เมษายน 1929
อู่เรือ:  จอห์นบราวน์แอนด์คอมปานี  ไคลด์แบงก์ สกอตแลนด์ สหราชอาณาจักร 
Yard number: 534
ปล่อยเรือ: 1 ธันวาคม 1930
เดินเรือแรก: 26 กันยายน 1934
สนับสนุนโดย: สมเด็จพระราชินีแมรี ในสมเด็จพระเจ้าจอร์จที่ 5
Christened: 26 กันยายน 1934
Maiden voyage: 27 พฤษภาคม 1936
บริการ: 1936–1967
หยุดให้บริการ: 9 ธันวาคม 1967
รหัสระบุ:  หมายเลขไอเอ็มโอ: 5287938  สัญญาณเรียกขานวิทยุ: GBTT 
สถานะ: เป็นโรงแรมลอยน้ำและพิพิธภัณฑ์เรือในลองบีช
ลักษณะเฉพาะ
ประเภท::  เรือเดินสมุทร
ขนาด (ตัน)::  80,774 ตันกรอส (1936)  81,237 ตันกรอส (1947)
ขนาด (ระวางขับน้ำ)::  77,400 ลองตัน (78,642 เมตริกตัน)
ความยาว::  1,019.4 ฟุต (310.7 เมตร) ตลอดลำ  1,004 ฟุต (306.0 เมตร) เส้นแนวน้ำ  965 ฟุต (294.1 เมตร) ระหว่างเส้นตั้งฉาก
ความกว้าง::  118 ฟุต (36.0 เมตร)
ความสูง::  181 ฟุต (55.2 เมตร)
กินน้ำลึก::  38 ฟุต 9 นิ้ว (11.8 เมตร)
ดาดฟ้า::  12
ระบบพลังงาน::  24 × หม้อไอน้ำยาร์โรว์
ระบบขับเคลื่อน::  4 × กังหันไอน้ำเฟืองทดรอบเดี่ยว Parsons  4 × ใบจักร กำลัง 200,000 shaft horsepower (150,000 กิโลวัตต์)
ความเร็ว::  28.5 kn (52.8 km/h; 32.8 mph) (บริการ)  32.84 kn (60.82 km/h; 37.79 mph) (ทดสอบ)
ความจุ::  ผู้โดยสาร 2,140 คน: ชั้นหนึ่ง 776 คน ชั้นสอง 785 คน ชั้นสาม 579 คน
ลูกเรือ::  1,100

อาร์เอ็มเอส ควีนแมรี
สถานที่สำคัญทางประวัติศาสตร์ขึ้นทะเบียนแห่งชาติของสหรัฐ
 

พิกัด: 33°45′11″N 118°11′23″W﻿ / ﻿33.75306°N 118.18972°W﻿ / 33.75306; -118.18972
เลขอ้างอิง NRHP: 92001714
ขึ้นทะเบียน NRHP: 15 เมษายน 1993
อาร์เอ็มเอส ควีนแมรี (อังกฤษ: RMS Queen Mary) เป็นเรือเดินสมุทรสัญชาติบริติชปลดระวางที่ให้บริการบนมหาสมุทรแอตแลนติกเหนือเป็นหลักตั้งแต่ ค.ศ. 1936 ถึง 1967 ให้กับสายการเดินเรือคูนาร์ด ปัจจุบันเป็นโรงแรม พิพิธภัณฑ์ และพื้นที่จัดประชุม เรือลำนี้ได้รับการขึ้นทะเบียนเป็นสิ่งสำคัญทางประวัติศาสตร์แห่งชาติและเป็นสมาชิกของโรงแรมประวัติศาสตร์แห่งอเมริกา โครงการอย่างเป็นทางการของกองทุนอนุรักษ์ประวัติศาสตร์แห่งชาติ สร้างโดยบริษัทจอห์นบราวน์แอนด์คอมปานี ในไคลด์แบงก์ ประเทศสกอตแลนด์ เธอให้บริการร่วมกับอาร์เอ็มเอส ควีนเอลิซาเบธ ในบริการเดินเรือด่วนประจำสัปดาห์สองลำของคูนาร์ดระหว่างเซาแทมป์ตัน แชร์บูร์ และนิวยอร์ก "เรือควีน" เหล่านี้คือการตอบสนองของอังกฤษต่อซูเปอร์ไลเนอร์ที่สร้างโดยบริษัทเยอรมัน อิตาลี และฝรั่งเศสในช่วงปลายคริสต์ทศวรรษ 1920 และต้นคริสต์ทศวรรษ 1930
ควีนแมรีออกเดินทางครั้งแรกเมื่อวันที่ 27 พฤษภาคม ค.ศ. 1936 และได้รับบลูริบบันด์ในเดือนสิงหาคมปีนั้น เธอเสียตำแหน่งให้กับแอ็สแอ็ส นอร์ม็องดีใน ค.ศ. 1937 และทวงกลับคืนมาใน ค.ศ. 1938 โดยถือครองตำแหน่งนั้นจนถึง ค.ศ. 1952 เมื่อเอสเอส ยูไนเต็ดสเตตส์ลำใหม่อ้างสิทธิ์ เมื่อสงครามโลกครั้งที่สองปะทุขึ้น เธอถูกดัดแปลงเป็นเรือลำเลียงทหารและใช้ขนส่งทหารฝ่ายสัมพันธมิตรในช่วงความขัดแย้งนั้น ในการเดินทางครั้งหนึ่งใน ค.ศ. 1943 เธอบรรทุกผู้คนกว่า 16,600 คน ซึ่งยังคงถือเป็นสถิติผู้โดยสารสูงสุดบนเรือลำหนึ่งในคราวเดียว
หลังสงคราม ควีนแมรีกลับมาให้บริการผู้โดยสารอีกครั้ง และเริ่มให้บริการเดินเรือข้ามมหาสมุทรแอตแลนติกคู่กับควีนเอลิซาเบธตามวัตถุประสงค์ที่ทั้งสองลำถูกสร้างขึ้นมาตั้งแต่แรก ทั้งสองลำครองตลาดการขนส่งผู้โดยสารข้ามมหาสมุทรแอตแลนติกกระทั่งรุ่งอรุณของสมัยเครื่องบินไอพ่นในช่วงปลายคริสต์ทศวรรษ 1950 ภายในช่วงกลางคริสต์ทศวรรษ 1960 ควีนแมรีเริ่มเก่าและดำเนินการขาดทุน
หลังผลกำไรลดลงหลายปี คูนาร์ดได้ประกาศปลดระวางควีนแมรีอย่างเป็นทางการใน ค.ศ. 1967 เรือถูกซื้อโดยเมืองลองบีชเพื่อใช้เป็นร้านอาหาร พิพิธภัณฑ์ และโรงแรม เธอออกจากเซาแทมป์ตันเป็นครั้งสุดท้ายเมื่อวันที่ 31 ตุลาคม ค.ศ. 1967 และมุ่งหน้าไปยังลองบีช รัฐแคลิฟอร์เนีย สหรัฐอเมริกา ที่ซึ่งเธอถูกจอดเทียบท่าอย่างถาวร หลังผ่านการปรับปรุงและดัดแปลงครั้งใหญ่ ควีนแมรีได้เปิดให้สาธารณชนเข้าชมใน ค.ศ.  1971 และยังคงเปิดให้บริการมาจนถึงปัจจุบัน